### Beslutning

Rikke Jepsen og Rikke Sørensen kunne tiltræde indstillingen i overensstemmelse med Magistratens anbefaling.

Stine Klausen, Sonja Skov, Helge Friis, Ken Lassen og Silje Laursen kunne ikke tiltræde indstillingen, idet andelen af almene boliger i planen ønskes hævet til ca. 20 % med henblik på at opfylde målsætningen i [adresse].

Offentlig fremlæggelse af forslag til Lokalplan 1083 Stig Karlsen - bolig- og erhvervsområde ved [adresse] og [adresse] i Risskov og tillæg nr. 22 til Kommuneplan 2017 samt forslag til udbygningsaftale.

### Resumé

Lokalplan 1083 gælder for et område i [adresse], der er beliggende vest for [adresse], nord for [adresse] og øst for letbanesporet. Den nordlige del af lokalplanområdet afgrænses dels af Lokalplan 911 og dels af [adresse].

Lokalplanområdet er ca. 15 ha stort og er delvist privat og delvist kommunalt ejet og beliggende i byzone.

Formålet med lokalplanen er at omdanne området til et blandet bolig- og erhvervsområde, hvor der kan opføres omkring 158.000 m2 bebyggelse, der vil rumme 1.600-1.700 boliger.

Området vil komme til at bestå af ca. 90 % boliger og 10 % lettere erhverv i erhvervsklasserne 1 – 2. Den gennemsnitlige bebyggelsesprocent for boligbebyggelse i lokalplanområdet under ét er ca. 120.

Lokalplanforslaget er ikke i overensstemmelse med rammerne i kommuneplanen. Der er derfor udarbejdet forslag til Tillæg nr. 22 til Kommuneplan 2017.

Der er udarbejdet et forslag til udbygningsaftale – bilag 2.

Indenfor lokalplanens delområde I og II skal der opføres 25 % almene boliger.

Lokalplanen forudsætter salg af et kommunalt areal, der p.t. anvendes som materielgård.

### Indstilling

At 1) forslag til Lokalplan nr. 1083 Risskov Engby - bolig- og erhvervsområde ved [adresse] og [adresse] i Risskov godkendes til offentlig fremlæggelse,

At 2) forslag til Tillæg nr. 22 til Kommuneplan 2017 godkendes til offentlig fremlæggelse,

At 3) forslag til udbygningsaftale godkendes til offentlig fremlæggelse,

At 4) bemærkninger fra den forudgående offentlige høring besvares, som det det fremgår af afsnit 5.10,

At 5) det fremlægges til offentlig høring, at byplanvedtægt nr. 3 aflyses for den del, der indgår i Lokalplan 1083 samt for det nye rammeområde 150701 BO,

At 6) der foretages vejudlæg til vej E-F over ejendommen matr.nr. 31 i henhold til Privatvejslovens § 26, stk. 2, nr. 2. Teknik og Miljø bemyndiges til efterfølgende at kunne kræve vejen anlagt efter Privatvejslovens § 39,

At 7) Teknik og Miljø bemyndiges til at foretage den nødvendige vejnedlæggelse af en mindre del af den offentlige vej [adresse] (på matrikelkort benævnt litra ”fe”) samt en del af den offentlige vej [adresse] (på matrikelkort benævnt matr.nr. 190).

### Sagens forløb

16-05-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-05-2019 Magistraten

Fremsendes til [adresse] med bemærkning, at Magistraten i mødet den 20. maj 2019 anbefaler, at byrådet tiltræder Magistratsafdelingen for Teknik og Miljøs indstilling af 13. maj 2019.

Det beskrives i notat, hvor stor en andel af boliger, der er almene. Det beskrives endvidere, om lokalplanen muliggør, at cykler kan placeres på de mest attraktive opholdsområder. Problemer med skolevej belyses i den videre proces. Notat om skolekapacitetssituationen indarbejdes til byrådsbehandlingen.

Dorte Christiansen deltog ikke i sagens behandling.

 28-05-2019 Aarhus Byråd
 Fremsendes til Teknisk Udvalg til behandling i henhold til beslutning i byrådets møde den 28. maj 2019.
 03-06-2019 Teknisk Udvalg
Sagens behandling udsat.
 19-06-2019 Teknisk Udvalg

Rikke Jepsen og Rikke Sørensen kunne tiltræde indstillingen i overensstemmelse med Magistratens anbefaling.

Stine Klausen, Sonja Skov, Helge Friis, Ken Lassen og Silje Laursen kunne ikke tiltræde indstillingen, idet andelen af almene boliger i planen ønskes hævet til ca. 20 % med henblik på at opfylde målsætningen i [adresse].

 26-06-2019 [adresse]
Beslutning ikke frigivet